Document ID: 32001R0912

Ir-Regolament tal-Kummissjoni (KE) Nru 912/2001
ta’ l-10 ta’ April 2001
li jippreskrivi n-norma għall-marketing tal-fażola
Il-Kummissjoni tal-Komunitajiet Ewropej,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazjoni komuni tas-suq tal-frott u l-ħaxix ta’ l-ikel [1], kif l-aħħar emendat bir-Regolament tal-Kummissjoni (KE) Nru 911/2001 [2] u partikolarment l-Artikolu 2(2) tiegħu,
Billi:
(1) Il-fażola hija mniżżla fost il-prodotti mniżżla fil-lista fl-Anness I mar-Regolament (KE) Nru 2200/96 li għalihom iridu jiġu adottati n-normi. Ir-regolament Nru 58 tal-Kummissjoni li jippreskrivi il-kwalitajiet komuni tal-kwalità għal ċerti prodotti elenkati taħt l-Anness I B tar-Regolament nru 23 dwar l-istabiliment progressiv ta’ l-organiżazzjoni komuni tas-suq tal-frott u tal-ħaxix [3], skond l-aħħar emenda permezz tar-Regolament (Ke) Nru 2561/1999 [4], kien is-suġġett ta’ ħafna amendi u m’għadux jassikura kjarezza legali.
(2) Għaldaqstant, ir-regoli in kwistjoni għandhom jiġu żviluppati u r-Regolament Nru 58 għandu jitħassar. Għal dan l-iskop, għar-raġunijiet tat-trasparenza fis-suq dinji, għandu jitqies bħala n-norma għall-fażola rakkomandata mill-Grupp ta’ Ħidma dwar l-Istandardizzazzjoni tal-Prodotti li Jmorru u ta’ l-Iżvilupp tal-Kwalità tal-Kummissjoni Ekonomika għall-Ewropa tan-Nazzjonijiet Uniti (NU/EKE).
(3) L-applikazzjoni ta’ dawn ir-riżultati għandha tirriżulta f’li prodotti ta’ kwalità mhux sodisfaċenti jitneħħew mis-suq, iġibu l-produzzjoni f’linja mal-ħteġijiet tal-konsumaturi u jiffaċilitaw ir-relazzjonijiet kummerċjali bażati fuq il-kompetizzjoni bil-fier, biex b’hekk jgħinu t-titjib fil-qligħ (ta’ flus) tal-produzzjoni.
(4) In-norma huma applikabbli għall-istadji kollha tal-bejgħ fis-suq.Il-ġarr fuq distanzi twal, il-ħażna għal ċertu tul taż-żmien jew it-tqandil bl-idejn jistgħu jwasslu għal deterjorazzjoni minħabba l-iżvilupp bijoloġiku tal-prodotti jew in-natura tagħhom li jmorru. Dan id-deterjorament għandha tiġi meqjusa meta jiġu applikati n-normi fl-istadji tal-bejgħ fis-suq wara li l-prodotti jintbagħat biex jinbiegħ. Ġaladarba l-prodotti tal-klassi "Extra" iridu jingħażlu u jiġu pakkjati b’kura partikolari, huwa n-nuqqas ta’ freskezza u ta’ kemm ikunu weqfin dawn il-prodotti illi jkunu jridu jttqjiesu f’dawn il-każijiet
(5) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Frott u l-Ħaxix ta’ l-Ikel,
ADOTTAT DAN IR-REGOLAMENT:
Artikolu 1
In-norma għall-bejgħ fis-suq tal-fażola li jidħol fil-kodiċi NM 0708 20 għandu jkun skond l-Anness.
In-norma għandu japplika fl-istadji kollha tal-bejgħ fis-suq, taħt il-kondizzjonijiet preskritti fir-Regolament (KE) Nru 2200/96.
Madankollu, fi stadji wara d-dispaċċ, il-prodotti jistgħu juru fejn għandu x’jaqsam mad-dispożizzjonijiet dwar il-livell stabbilit:
- n-nuqqas ta’ freskezza u ta’ kemm ikunu weqfin, u
- għall-prodotti gradati fi klassijiet oħra għajr il-klassi "Extra", deterjorament ħafif minħabba l-iżvilupp u x-xejra tagħhom li jinqerdu.
Artikolu 2
Ir-Regolament Nru 58 jiġi mħassar.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika ill-ewwel jum tat-tielet xahar wara li jidħol fis-seħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Mejju 2001.

Labels: 3
17